நண்பர் ஜாக்கி சேகர் அவர்களுக்கு வணக்கம். தாங்கள் யார் என்று எனக்குத் தெரியாது. ஆனாலும் தாங்கள் எழுதியுள்ள விஷயங்கள் தங்களோடு நட்புக் கொள்ள வேண்டும் என்ற ஆவலைத் தூண்டிவிட்டது. எனவே இந்தக் கடிதம். நீங்கள் எழுதியுள்ள "நீ கொடுக்கற சுதந்திரத்தை எவனை கட்டி இருந்தாலும் எனக்கு கிடைச்சி இருக்காது... காசு பணத்தை விட அதானே முக்கியம்..?,?? நீ திறமைக்காரன்...புத்திசாலி... கொஞ்சம் கோவக்காரன்...அவ்வளவுதான்... அந்த கோவத்தையும் எப்படி சரிபடுத்தனும்ன்னு எனக்கு தெரியும்... அதே போல யாரு கிட்டயும் என்னை எங்கேயும் விட்டுக்கொடுக்கவே மாட்டா..." இதே போன்ற வாழ்வை நானும் அனுபவித்து வருகிறேன். மனைவி அமைவதெல்லாம் இறைவன் கொடுத்த வரம் ஏன் கவியரசு கண்ணதாசன் சும்மா சொல்லவில்லை என்பதை அனேகமாக இருவருமே புரிந்து உள்ளோம் என நினைக்கிறேன். பல சம்பவங்களில் இருவருக்குமே ஒற்றுமைகள் காண்கிறேன். "பார்த்திபன் கனவு " என்னும் திரைப்படத்தில் மணிவண்ணனைப் பார்த்து கதாநாயகனின் அப்பா ஒன்று சொல்வார். "பழைய விஷயங்களையும் ,வாழ்க்கையையும் ஒத்துக் கொள்ள ஒரு நேர்மையான மனமும், துணிச்சலும் வேண்டும். அது உங்களிடம் காண்கிறேன்" என்பார். அதேபோன்ற ஒரு உணர்வை தங்களது செய்தில் காண முடிந்தது.( வெறும் இனிப்பு மட்டுமே என்றாலும் வாழ்க்கை திகட்டத்தானே செய்யும். எனவே அவ்வப்போது ரசிக்கும் அளவில்சில காரசாரங்கள் வாழ்க்கையில் இருப்பதும் சுகமே - இது என் மனைவி என்னிடம் சொல்லியது.) தங்களது அன்பான வாழ்க்கை எல்லாம் வல்ல இறைவன் அருளால் மென் மேலும் மகிழ்ச்சியுடன் திகழ வாழ்த்துக்கள்.